L 194/34 Den Europæiske Unions Tidende 23.7.2008 (Retsakter vedtaget i henhold til traktaten om Den Europæiske Union) RETSAKTER VEDTAGET I HENHOLD TIL AFSNIT V I EU-TRAKTATEN RÅDETS AFGØRELSE 2008/605/FUSP af 22. juli 2008 om gennemførelse af fælles holdning 2004/161/FUSP om forlængelse af restriktive foranstaltninger over for Zimbabwe RÅDET FOR DEN EUROPÆISKE UNION HAR — under henvisning til fælles holdning 2004/161/FUSP ()), særlig artikel 6, sammenholdt med artikel 23, stk. 2, i traktaten om Den Europæiske Union, og ud fra følgende betragtninger: (1) — Rådet vedtog ved fælles holdning 2004/161/FUSP foran- staltninger, der bl.a. har til formål at hindre, at fysiske personer, som er involveret i aktiviteter, der alvorligt undergraver demokrati og respekt for menneskerettig- heder og retsstatsforhold i Zimbabwe, indrejser i eller rejser gennem medlemsstaternes område, og at sikre, at pengemidler og økonomiske ressourcer, der tilhører medlemmer af Zimbabwes regering og alle fysiske eller juridiske personer, enheder eller organer med tilknytning hertil, jf. listen i bilaget til fælles  holdning 2004/161/FUSP, indefryses. (2) — I forbindelse med de voldshandlinger, som Zimbabwes myndigheder har organiseret og begået under valg- kampen forud for præsidentvalget i 2008, og som medførte, at dette valg blev en hån mod demokratiet, bør visse personer og enheder tilføjes til listen i bilaget til fælles holdning 2004/161/FUSP. Foruden deres aktivi- teter, der alvorligt undergraver demokrati og respekt for menneskerettigheder og retsstatsforhold i Zimbabwe, har disse personer og enheder tilknytning til regimet i kraft af (1) EUT L 50 af 20.2.2004, s. 66. Senest ændret ved afgørelse 2007/455/FUSP (EUT L 172 af 30.6.2007, s. 89). deres stilling eller må på grund af deres deltagelse i eller tilskyndelse til den vold, som Zimbabwes myndigheder har organiseret og begået, anses for at have tilknytning til regimet — TRUFFET FØLGENDE AFGØRELSE: Artikel 1 De personer og enheder, der er opført i bilaget til denne afgø- relse, tilføjes på listen i bilaget til fælles holdning 2004/161/FUSP. Artikel 2 Denne afgørelse har virkning fra dagen for vedtagelsen. Artikel 3 Denne afgørelse offentliggøres i Den Europæiske Unions Tidende. Udfærdiget i Bruxelles, den 22. juli 2008. På Rådets vegne B. KOUCHNER Formand